Russe het glo dodelike middels van Tsjernobil gesteel | Maroela Media
Oekraïne se staatsagentskap vir die bestuur van die uitsluitingsone het Sondag gesê Russiese magte wat die Tsjernobil-kernaanleg beset het, het radioaktiewe middels uit navorsingslaboratoriums gesteel.
Moskou se magte het op 24 Februarie, op hul eerste dag van die inval in Oekraïne, die aanleg beset. Hulle het die hoogs radioaktiewe sone vir meer as 'n maand beset voor hulle op 31 Maart onttrek het.
Die agentskap het intussen op Facebook aangevoer dat Russiese soldate twee laboratoriums in die gebied geplunder het. Volgens die agentskap het die Russe 'n stoorplek van die navorsingsbasis betree en 133 hoogs radioaktiewe middels gesteel. "Selfs 'n baie klein deeltjie van dié aktiwiteit is dodelik as dit onprofessioneel hanteer word."
German Gulashchenko, Oekraïne se minister van energie, het vroeër vandeesweek gesê Russiese soldate het hulself blootgestel aan 'n "skokkende hoeveelheid" van kernbestraling en sê sommige van hulle het waarskynlik minder as 'n jaar om te leef.
"Hulle het in die grond, wat met bestraling besmet is, gegrawe en radioaktiewe sand in sakke versamel. Hulle het die stof ingeasem," het Gulashchenko Vrydag op Facebook gesê ná hy die uitsluitingsone besoek het.
"Ná 'n maand van só blootstelling, het hulle maksimum een jaar van lewe oor. Wel, nie lewe nie, maar 'n stadige dood weens siektes," het die minister gewaarsku.
Hy sê Russiese weermagtoerusting is ook besmet. "Die onkunde van die Russiese soldate is skokkend."
Die wêreld se ergste kernramp ooit het in 1986 by die Tsjernobil-kernaanleg plaasgevind.
Pous vra 'Paasskietstilstand' in Oekraïne
Pous Franciskus het Sondag 'n skietstilstand oor Paasfees in Oekraïne versoek om die weg te baan vir vrede deur "regte onderhandeling".
"Laat die Paasskietstilstand begin. Moenie nog wapens verskaf en weer begin baklei nie. Nee! 'n Skietstilstand sal tot vrede lei, deur ware onderhandeling," het hy tydens 'n openbare mis by die Sint Pietersplein in die Vatikaan gesê.
Die pous het die oorlog veroordeel waar "weerlose burgers gruwelike slagting en gruwelike wreedheid" beleef.
"Watter oorwinning is daar om 'n vlag te plant op 'n hoop gemors?" wou hy weet.
Franciskus het Woensdag reeds veroordeel dat burgers in Oekraïne geteiken word. Hy het ook sy bereidwilligheid bekendgemaak om 'n bydrae te lewer en is gereed om na Kiëf te reis.
Uitruil van gevangenes
Oekraïne het Saterdag gesê hy het 'n derde uitruiling van gevangenes met Rusland afgehandel en 12 soldate en 14 burgerlikes huis toe gebring.
Moskou sê Russiese soldate het ook op 'n Oekraïense vaartuig gevuur wat gepoog het om bevelvoerders van die Azof-battaljon uit Marioepol te ontruim.
Die Azof- spesiale operasies-eenheid veg teen Russiese magte in Marioepol, 'n gebied tussen die Russies-besette Krim en die pro-Russiese separatiste streke in Oekraïne se ooste.
Eerste privaat sending kom by Ruimtestasie aan
Baie van die Russiese soldate is agterlike mense wat eenvoudig geen ander heenkome het as Poetin se moordbendes nie , waar hulle enigste ambisie die volgende bottel vodka is ___ hulle weet nie eers wat radio-aktiwiteit is nie , hoe sal hulle nog weet hoe om sulke materiaal te hanteer ?
Kommuniste en kriminele is een en dieselfde.
Dit is onverstaanbaar hoe Russiese soldate hulle 'doelbewus' aan radioaktiewe stowwe kan blootstel! Die waarheid sneuwel gewoonlik eerste in 'n oorlog.
Russiesie idiote. Geen wonder die ANC is so lief vir hulle nie. Beide het NIKS tussen die ore nie.
Oekraïnense organisasie sê dit was Russiese soldate en Rusland kry nie 'n kans om te antwoord of reageer nie. Eensydige stellings deur Oekraïne en sal mens ooit die waarheid hoor?